पाएं अपने शहर की ताज़ा ख़बरें और फ्री ई-पेपरडाउनलोड करें
प्रत्येक परिवार को पांच लाख रुपए तक का स्वास्थ्य बीमा देने वाली मुख्यमंत्री चिरंजीवी स्वास्थ्य बीमा योजना को लेकर जिले में उत्साह बना हुआ है। जिले ने पूरे प्रदेश में दूसरा स्थान हासिल करते हुए कीर्तिमान स्थापित किया है। कलेक्टर ताराचंद मीणा ने आमजन से कहा कि शेष परिवार भी शीघ्र ही इस योजना में पंजीयन कर लें। रेंकिंग में जयपुर जिले को पहला स्थान, चित्तौड़गढ जिले को दूसरा स्थान, टोंक जिले को तीसरा स्थान, भरतपुर जिले को चौथा स्थान एवं हनुमानगढ़ जिले को पांचवां स्थान प्राप्त हुआ है।
जिले में पांच मई दोपहर 12 बजे तक लक्ष्य 2,01,019 के विरुद्ध 88,794 का पंजीयन हुआ है । शेष परिवारों का पंजीयन प्रगतिरत है। जिला परिषद सीईओ ज्ञानमल खटीक ने बताया कि चिरंजीवी योजना में विभिन्न बीमारियों के उपचार के लिये 1576 पैकेजेज और प्रोसिजर बनाए गए हैं।
मरीज के अस्पताल में भर्ती होने से पांच दिन पहले का चिकित्सकीय परामर्श, जांचें, दवाइयां तथा डिस्चार्ज के बाद के 15 दिनों के संबंधित पैकेज से जुड़े चिकित्सा व्यय भी निःशुल्क उपचार में शामिल होंगे। राज्य के सरकारी और 330 से अधिक संबद्ध निजी अस्पतालों में भर्ती होने पर पांच लाख रूपए तक की निःशुल्क चिकित्सा सुविधा उपलब्ध होगी। राज्य के राष्ट्रीय खाद्य सुरक्षा अधिनियम, सामाजिक-आर्थिक जनगणना के परिवारों के साथ-साथ प्रदेश के विभिन्न विभागों में कार्यरत संविदाकार्मिकों, लघु और सीमांत किसानों और कोविड अनुग्रह राशि प्राप्त करने वाले निराश्रित और असहाय परिवारों का शत प्रतिशत प्रीमियम राज्य सरकार द्वारा वहन किया जा रहा है।
इसके अतिरिक्त अन्य परिवार 850 रुपए प्रतिवर्ष का मामूली प्रीमियम देकर योजना से जुड़ सकते है। इसमें आय की कोई सीमा नही है। मुख्यमंत्री चिरंजीवी स्वास्थ्य बीमा योजना में पंजीकरण अब 31 मई तक किया जा सकता है। योजना के बारे में अधिक जानकारी के लिए हैल्प लाइन नम्बर 1800 180 6127 पर फोन किया जा सकता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn